CELEX: 32017D1429
Language: el
Date: 2017-08-04 00:00:00
Title: Εκτελεστική απόφαση (ΚΕΠΠΑ) 2017/1429 του Συμβουλίου, της 4ης Αυγούστου 2017, για την εφαρμογή της απόφασης (ΚΕΠΠΑ) 2015/1333 σχετικά με περιοριστικά μέτρα λόγω της κατάστασης στη Λιβύη

5.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 204/110
            
         ΕΚΤΕΛΕΣΤΙΚΉ ΑΠΌΦΑΣΗ (ΚΕΠΠΑ) 2017/1429 ΤΟΥ ΣΥΜΒΟΥΛΊΟΥ
   της 4ης Αυγούστου 2017
   για την εφαρμογή της απόφασης (ΚΕΠΠΑ) 2015/1333 σχετικά με περιοριστικά μέτρα λόγω της κατάστασης στη Λιβύη
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 31 παράγραφος 2,
   Έχοντας υπόψη την απόφαση (ΚΕΠΠΑ) 2015/1333 του Συμβουλίου, της 31ης Ιουλίου 2015, σχετικά με περιοριστικά μέτρα λόγω της κατάστασης στη Λιβύη και την κατάργηση της απόφασης 2011/137/ΚΕΠΠΑ (1) και ιδίως το άρθρο 12 παράγραφος 1,
   Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 31 Ιουλίου 2015 το Συμβούλιο εξέδωσε την απόφαση (ΚΕΠΠΑ) 2015/1333.
            
         
               (2)
            
            
               Στις 21 Ιουλίου 2017 η Επιτροπή του Συμβουλίου Ασφαλείας των Ηνωμένων Εθνών η οποία συγκροτήθηκε δυνάμει της απόφασης 1970 (2011) του Συμβουλίου Ασφαλείας των ΗΕ, ενέκρινε την προσθήκη ενός σκάφους στον κατάλογο των σκαφών που υπόκεινται σε περιοριστικά μέτρα.
            
         
               (3)
            
            
               Το παράρτημα V της απόφασης (ΚΕΠΠΑ) 2015/1333 θα πρέπει συνεπώς να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα V της απόφασης (ΚΕΠΠΑ) 2015/1333 τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 4 Αυγούστου 2017.
      
         
            Για το Συμβούλιο
         
         
            Ο Πρόεδρος
         
         M. MAASIKAS
      
   
   
      (1)  ΕΕ L 206, 1.8.2015, σ. 34.
   
      ΠΑΡΑΡΤΗΜΑ
      
                  1.
               
               
                  Το σκάφος που αναφέρεται κατωτέρω προστίθεται στον κατάλογο των σκαφών που υπόκεινται σε περιοριστικά μέτρα τα οποία καθορίζονται στο παράρτημα V της απόφασης (ΚΕΠΠΑ) 2015/1333:
               
            Β.   Οντότητες
      
               
                  1.
               
               
                  
                     Όνομα: CAPRICORN
                  
                     Άλλως: α.α. Γνωστό και ως: α.α. Διεύθυνση: α.α. Ημερομηνία καταχώρισης:21 Ιουλίου 2017
                  
                     Συμπληρωματικές πληροφορίες
                  
                  ΙΜΟ: 8900878. Καταχωρίστηκε στον κατάλογο δυνάμει των παραγράφων 10 στοιχείο α) και 10 στοιχείο β) της απόφασης 2146 (2014), όπως παρατάθηκε και τροποποιήθηκε με την παράγραφο 2 της απόφασης 2362 (2017) (απαγόρευση φόρτωσης, εκφόρτωσης, μεταφοράς ή απόρριψης· απαγόρευση εισόδου σε λιμένες). Σύμφωνα με την παράγραφο 11 της απόφασης 2146, ο χαρακτηρισμός αυτός ισχύει από τις 21 Ιουλίου έως τις 21 Οκτωβρίου 2017, εκτός εάν καταγγελθεί νωρίτερα από την επιτροπή σύμφωνα με την παράγραφο 12 της απόφασης 2146. Κράτος σημαίας: Τανζανία. Την 16η Ιουλίου 2017, το σκάφος βρισκόταν στα ανοικτά της Κύπρου.